Affon ibn Abu al-Os. Affon ibn Abu al-Os () VI asrning mashhur arab savdogari, Muhammadning zamondoshi () va uchinchi Rashidun xalifasi Usmon ibn Affonning otasi (). Otasi Abu al-Os ibn Umayya, jiyani Marvon ibn al-Hakam, singlisi Safiyya binti Abu al-Os Ummu Habibaning (Muhammadning xotini) onasi boʻlgan. Affon ibn Abu al-Os Arva bintu Karizga uylangan. U ham Muhammadning amakivachchasi boʻlgan. Oʻgʻli Usmon Toifda tugʻilgan. Aniq sanasi bahsli, baʼzi manbalarga koʻra 576-yil deyilsa, boshqalarida 583-yilda deya koʻrsatilgan. U yozishni bilgan 22 makkalikdan biri sifatida qayd etilgan. Affon ibn Anu al-Os xorijda erta vafot etgan va oʻgʻli Usmonga katta meros qoldirgan. Xalifa Usmon ibn Affon ham otasi kabi savdogar boʻlib, uning ham savdo-sotiq ishlari gullab-yashnagan va Qurayshning eng boy kishilaridan biriga aylangan. Qarindoshlari va shajarasi. Usmon ibn Affon Muhammadning ikki qiziga, avvaliga Ruqayya binti Muhammadga, u vafot etgach, Ummu Kulsumga uylangan. Muhammadning uchinchi qizi Ummu Kulsum katta opasi Ruqayya vafotidan keyin Usmonga turmushga chiqqan. Muhammadning katta qizi Zaynab binti Muhammad Abu al-Os ibn ar-Robiʼga, Fotima Ali ibn Abu Tolibga turmushga chiqqan.